open-index/open-wikipedia-markdown huggingface dataset:
தீ மிதித்தல்

**தீ மிதித்தல்** என்பது வெறும் காலில் தீயூட்டப்பட்ட எரிக்கரியின் மீதோ, சுடு கல்லின் மீதோ நடப்பதைக் குறிக்கும்.

உலகின் பலப்பகுதிகளிலும் இது நடைமுறையில் உள்ளது. இதன் மிகப் பழைய குறிப்புகள் இந்தியாவின் இரும்பு யுகம் இல் கிடைக்கின்றன. இது பெரும்பாலும் ஒரு சமயம் சார்ந்த சடங்காகவோ, ஒரு நபரின் வலிமை மற்றும் வீரத்தின் சோதனையாகவோ அல்லது ஒருவரின் நம்பிக்கையின் சோதனையாகவோ பயன்படுத்தப்படுகிறது.

தீக்காயங்களைத் தூண்டுவதற்கு பாதங்கள் தரையில் தொடர்பு கொள்ளும் நேரம் போதுமானதாக இல்லை என்பதாலும், எரியும் கரி ஒரு நல்ல வெப்பக் கடத்தி அல்ல என்பதாலும் தீ மிதிப்பதால் காயங்கள் ஏற்படுவது மிகவும் குறைவு என தற்கால இயற்பியல் விளக்குகின்றார்கள்.
## இந்து சமயத்தில்

இது இந்து சமயத்தில் நேர்த்திக் கடன்களில் ஒன்றாகும். இதனை அக்னி குண்டம் இறங்குதல், பூமிதித்தல் என்ற பல பெயர்களில் அழைக்கின்றார்கள். இவ்வாறு தீ மிதிப்பவர்களை மருளாளிகள் என அழைக்கின்றார்கள். 

தீ மிதித்தலுக்காக காப்பு கட்டி பக்தர்கள் விரதம் இருக்கின்றார்கள். அம்மன் கோயில்களின் முன்பு தீ மிதித்தலுக்காக அக்னி குண்டம் தயார் செய்யப்படுகிறது.  அம்மன் கோயில் திருவிழாக்களின் போது, சாமியாடிக் கொண்டு நீர்நிலைகளிலிருந்து நீராடி மாலையணிந்து பூக்குழிக்கு வருகின்றார்கள். பக்தியின் பரவசத்தில் இருந்துகொண்டு வரிசையாக பூக்குழிக்குள் இறங்குகிறார்கள். 

இவ்வாறு பூக்குழி இறங்குபவர்களுக்கு காயம் ஏற்பட்டாலோ, அதில் விழுந்தாலோ அவை அபசகுணமாக கருதப்படுகிறது. 

## ஆதாரங்கள்


பகுப்பு:இந்து சமய நேர்த்திக் கடன்கள்
பரித்கோட் ராஜ் மகால்

**ராஜ் மகால்** அல்லது **ரோயல் அரண்மனை** (*Raj Mahal or Royal Palace*) என அறியும் இம்மாளிகை, இந்தியாவின் பஞ்சாப் மாநிலத்திலுள்ள பரித்கோட் நகரத்தின் இதயப்பகுதியில் அமைந்துள்ளது. 'ராஜ் மஹால்' எனும் இந்த பிரம்மாண்டமான கட்டிடம், 19-ம் நூற்றாண்டு சீக்கிய தலைவராக இருந்த மகாராஜா 'கன்வர் சிறீ பிக்ரமா சிங் பகதூர்' (*Sri Bikrama Singh Bahadur*) என்பவர் ஆட்சி காலத்தில் (1885-1889) மகாராஜா பல்பீர் சிங் (* Maharaja Balbir Singh*) மேற்பார்வையின் கீழ் நிறுவப்பட்டதாக அறியமுடிகிறது.

## கட்டமைப்பு
முற்காலத்தில், இந்த மகால் ஒரு அரச குடும்பத்தின் குடியிருப்பு இடமாக இருந்துள்ளது என்றாலும், தற்பொழுது மகாராஜா பிக்ரம சிங்கின் வம்சாவளிகள் இங்கு வசித்து வருகின்றனர். மேலும், இந்த பாரம்பரியமான கட்டிடத்தின் நுழைவாயிலுக்கு, 'ராஜ் தியோரி' (*Raj Deori*) என்னும் பெயரால் அழைக்கப்படுகிறது. அந்த கட்டிடத்தின் ஒருபகுதியில், 'பல்பீர்' என்ற பெயரில் மருத்துவமனை செயல்படுகின்றது. மேலும் இந்த அரண்மனையில் 37 விசாலமான அறைகள், சீக்கிய குருத்வாரா, நீச்சல் குளம் குழந்தைகள் திடலுடன் பொருள், மற்றும் அற்புதமான ஓவியங்கள் நிறைந்த ஒரு மண்டபமும் உள்ளது.

## கட்டிடக் கலை
ராஜ் மகால் மாளிகையில் உள்ள காவல் கோபுரங்கள் மற்றும் கண்ணாடி வேலைப்பாடுகள் நிறைந்துள்ள இது, பிரஞ்சு கட்டிடக்கலையின் தாக்கத்தில் இருந்து உருவாக்கப்பட்டதாக கருதப்படுகிறது. இந்த அழகிய அரண்மனையை சுற்றியுள்ள பிராந்தியம் முழுவதும் பாலைவனமாக காணப்பட்டாலும், இவ்வரண்மனை பகுதியில் சுமார் 15 ஏக்கர் பரப்பளவில் அலங்கரிக்கப்பட்ட பச்சை புல்வெளிகள் நேர்த்தியாக இந்திய மத்திய மற்றும் மாநில அரசுகளால் பராமரிக்கப்படுகிறது. அழகிய காவல் கோபுரங்களுடன் வடிவமைக்கபட்டுள்ள இந்த மாளிகையின் சுவர்கள், ஒவ்வொன்றும் பெருமை வாய்ந்த பழங்கால ஓவியங்கள் கொண்டு அலங்கரிக்கப்பட்டுள்ளது.

## புற இணைப்புகள்
* www.nativeplanet.com | ஆங்கிலம் |» Punjab » Faridkot » Attractions » Raj Mahal
* ரோயல் அரண்மனையின் முகப்புத் தோற்றம்

## சான்றாதாரங்கள்

பகுப்பு:பஞ்சாப் (இந்தியா) கோட்டைகள்
சாம்மி (நடனம்)

**சாம்மி** *(Sammi)*' (குர்முகி: ਸੰਮੀ, சாமுகி: سمّی) பஞ்சாபின் மரபு இசைவடிவ நடனம்  ஆகும். இது  பஞ்சாப் இனக்குழு மக்கள் உருவாக்கி வளர்த்த மகளிர் நடன வடிவம் ஆகும். இது பாக்கித்தான சந்தால்பார் பகுதியில் பரவலாக விளங்குகிறது. இதை பாழிகார், இராய், உலோபனா, சான்சி இனக்குழுசார்ந்த மகளிர் ஆடுகின்றனர்.

மார்வாடி இளவரசி சாம்மி இராசத்தான இராஜ்குமார் ச்ச்குமார் பிவுக்கு ஏண்கிய உணர்ச்சி ததும்ப ஆடிய நடனமாக தொன்மக் கதையொன்று கூறுகிறது. 

## உடை

நடனம் ஆடுவோர் பொலிவான வண்ணக் குர்த்தாவும் இலெகெங்கா எனும் நன்கு பறக்கும் பாவாடையும் அணிந்து ஆடுவர். இந்நடனம்  ஆடும்போது ஒரு சிறப்புவகை வெள்ளி முடியணி அணிவர்.

## நிகழ்த்தல்

கித்தா நடனம் போலவே இந்நடனமும் வட்டமிட்டு ஆடுவர். ஆடுவோர் ஒரு வலய வடிவில் நின்று முகப்புப் பக்கவாட்டில் இருந்து கைகளை வீசியபடி நடனம் ஆடுவர். மிகப் பரவலாக பாடப்படு சாம்மி பாட்டு "**சாம்மி மேரி வான் (Sammi Meri wan..)**" என்ற பாடலாகும்.
## மேலும் காண்க
* பஞ்சாபி நடனங்கள்
* கித்தா – பஞ்சாபி மகளிர் நடனம்.
* பாங்கரா – பஞ்சாபி ஆடவர் நடனம்.

## மேற்கோள்கள்

## மேலும் படிக்க
:Schreffler, Gibb. 2012. “Desperately Seeking Sammi: Re-inventing Women’s Dance in Punjab.” *Sikh Formations* 8(2).

பகுப்பு:பஞ்சாபி பண்பாடு
பகுப்பு:பஞ்சாபி நாட்டார் நடனங்கள்
பகுப்பு:பாக்கித்தானிய நடனங்கள்
பகுப்பு:இந்திய நடனங்கள்
சபர்மதி அனல் மின் நிலையம்

**சபர்மதி அனல் மின் நிலையம்** *(Sabarmati Thermal Power Station)*  இந்தியாவின், குசராத்து மாநிலத்தில் உள்ள நகரமான அகமதாபாத் நகரில் நிறுவப்பட்டுள்ளது. நிலக்கரியை அடிப்படை எரிபொருளாகப் பயன்படுத்தும் அனல் மின் நிலையமாக சபர்மதி அனல் மின் நிலையம் விளங்குகிறது. ”டோர்ரண்ட் சக்தி” என்ற நிறுவனம் சபர்மதி அனல் மின் நிலையத்தை இயக்குவதால் டோர்ரண்ட் சபர்மதி அனல் மின் நிலையம் என்ற பெயராலும் இம்மின்னுற்பத்தி நிலையம் அழைக்கப்படுகிறது. 
 
37.5 மெகாவாட் (2X3.75 மெகாவாட் மற்றும் 4x7.5 மெகாவாட்) கொள்திறன் அளவில் முதலாவது மின்னுற்பத்தி் நிலையம் இப்பகுதியில் 1934 ஆம் ஆண்டு செயல்படத் தொடங்கியது. உரிய அசலான மின்னுற்பத்தி நிலையத்தில் புதிய அனல் மின் நிலையம் 422 மெகாவாட் (1x60 மெகாவாட் , 1x120 மெகாவாட் மற்றும் 2x121 மெகாவாட்) கொள்திறன் அளவில் தொடங்கப்பட்டு தற்போது செயல்பட்டு வருகிறது.

## மேற்கோள்கள்

பகுப்பு:குசராத் அனல் மின் நிலையங்கள்
பகுப்பு:அகமதாபாத்
சத்து மா (உணவு)

**சத்து மா** *(Sattu)*  என்பது பருப்புகளும் சிறுகூலங்களும் கலந்த மாவு அல்லது பொடியாகும். இது இந்தியாவிலும் பாக்கித்தானிலும் முதன்மை உணவாகவோ துணை உணவாகவோ பயன்படுகிறது.

## வரலாறு
சத்து மா பொடித்தல் மிகப் பண்டைய கால முதலே வழக்கில் இருந்து வருகிறதுஇது இந்தியா முழுவதிலும் பரவலாக பயன்பாட்டில் உள்ளது. இது பீகாரில் தேசி அல்லது உள்நாட்டு ஆர்லிக்சு என வழங்கப்படுகிறது.

## பயன்பாடு

பஞ்சாபில் இது பார்லி வறுத்துப் பொடித்துச் செய்யப்படுகிறது.

## சத்து மாவின் கலவைகள்
சத்து மா உலர் பருப்புகளையும் உலர் கூலங்களையும் குறிப்பாகப் பார்லி அல்லது துவரம் பருப்பை வறுத்துப் பொடித்துச் செய்யப்படுகிறது. மரபாக இது பருப்பு வகையறாக்களை வாணலியில் இட்டு மணலுடனோ இல்லாமலோ வறுத்து செய்வர்.வறுத்ததும் இவற்றைச் சலித்துப் பின்னர் நுண்ணிய பொடியாக்குவர்.

## மேற்கோள்கள்

## வெளி இணைப்புகள்
*Manufacturing of sattu 
*Barley sattu 

பகுப்பு:இந்திய உணவுகள்
பகுப்பு:பீகாரி உணவுகள்
பகுப்பு:ஒடியா உணவுகள்
பகுப்பு:ஜார்க்காண்டி உணவுகள்
சித்தானந்த சுவாமிகள்

**சித்தானந்த சுவாமிகள்** என்பவர் 18ம் நூற்றாண்டில் வாழ்ந்த சித்தராவார். இவர் காரைக்கால் மாவட்டம் அக்கரைவட்டம் கிராமத்தில் இவரது சமாதியடைந்துள்ளார். அங்குள்ள சௌந்தரியவல்லி உடனுறை சோமநாதர் கோயிலின் மரத்தடியில் இவர் சமாதியடைந்தார். எனவே தற்போது அங்கு சமாதிக் கோயில் அமைக்கப்பட்டுள்ளது. இவர் செங்குந்தர் மரபை சேர்ந்தவர்.

இவர் சித்துகளை செய்வதில் வல்லவராகவும், சித்துகளை ஆனந்தமாக செய்வதாலும் சித்தானந்த சாமிகள் என்று அழைத்தனர். சித்தானந்தர் கடலூரில் பிறந்தவர். இவர் புதுவையில் முத்தையால்பேட்டையில் வாழ்ந்து வந்த முத்துக்குமாரசாமிப் பிள்ளையின் மனைவியின் கடுமையான வயிற்று வலியை நீக்கினார். அவர்களின் கோரிக்கைப்படி அவர்களின் வீட்டில் வசித்தார்.

முத்தையா முதலியார் என்பவர் சித்தர் மேல் மிகப்பற்றுடன் இருந்தார். அவருடைய மனைவி சித்தானந்தரை தன்னுடைய மகனைப் போல பாவித்து பசியைப் போக்க உணவளித்து வந்தார்.

இவருக்கு ஆவணி மாதத்தில் குருபூசை நடத்தப்படுகிறது.

புதுச்சேரி மாவட்டம் கருவடிக்குப்பத்தில் இவருக்கு கோயில் அமைக்கப்பட்டுள்ளது.

## ஆதாரங்கள்


## வெளி இணைப்புகள்
நக்கீரன் - புதுச்சேரி தந்த அற்புதச் சித்தர்

பகுப்பு:சித்தர்கள்
பூல்காரி (பூப்பின்னல்)

**பூல்காரி (பூப்பின்னல்) ** *(Phulkari)* () என்பது பஞ்சாப் பகுதி பின்னுவேலை நுட்பம் ஆகும். இதன் பொருள் பூவேலை என்பதாகும். இது இந்தியப் பஞ்சாபிலும் பாக்கித்தானியப் பஞ்சாபிலும் வழக்கில் உள்ளது. இது முதலில் பின்னல் வேலை அனைத்தையும் குறித்தாலும் இப்போது துப்பட்டாக்களையும் தலைக்கான கைக்குட்டைகளையும் மட்டும் பின்னும் வேலையைக் குறிக்கிறது..  அன்றாடப் பயனுக்காக, தளர்வாக எளிதாகப் பின்னப்படு  *ஒடினி* (தலையணி), துப்பட்டா and மேலாடைகள் *பூல்காரிகள் (பூவேலைகள்)* எனப்படும். திருமணம், பிறந்த நாள் போன்ற சிறப்பு நிகழ்வுகளுக்கான உடலைப் போர்த்தும் ஆடைகளில்  ஆடை முற்றிலும் விரவிய பூப்பின்னல் வேலை  *பாக்* ("தோட்டம்") எனப்படும். ஆடையில் அங்கங்கு அமையும் சிதறிய பூவேலைகள் "ஆதா பாக்" (பகுதித் தோட்டம்) எனப்படும். இவை வெண்துணியில் வெள்ளை அல்லது மஞ்சட் பட்டு புரியால் பின்னப்படுகின்றன. இவை நடுவில் உள்ள கருமுகை ( "chashm-e-bulbul" ) (இது பூநடுவுள்ல பொலன் வட்டம் போன்றது) எனப்படும் நடுவட்டத்தில் தொடங்கி ஆடை முழுவதும் அல்லப்படும் அல்லது பின்னப்படும்.
## சொற்பொருள்
 *பூல்* என்றால் பூ என்று பொருள். *காரி* என்றால் கைவினை என்று பொருள். எனவே பூல்காரி என்றால் பூவேலை என்று பொருள்படும். இது பூப்பின்னல் வேலையிக் குறிப்பிடும்.
## பருந்துப் பார்வை

பஞ்சாப் இவ்வகைப் பூல்காரி வேலைகட்குப் பெயர்போகியதாகும். இந்தப் பூவெளை கரட்டுக் கைநெசவுத் பருத்தித் துணியில் நார்ப்பட்டுப் புரிகொண்டு பின்னப்படுகிறது. பூல்காரிளில் பெரும்பாலும் வடிவியல் பாணி உருவங்களே பின்னப்படும்.      

## மேலும் காண்க
* இந்தியப் பூப்பின்னல்

## மேற்கோள்கள்

* 

## வெளி இணைப்புகள்

* PHULKARI - Ancient Textile of Punjab 
*Phulkari exhibition, Turin, 2016

பகுப்பு:பஞ்சாபி பண்பாடு
பகுப்பு:இந்தியப் பூப்பின்னல்
பகுப்பு:பஞ்சாபி உடை
கம்பளி ஞானதேசிகர்

**கம்பளி ஞானதேசிகர் சுவாமிகள்** என்பவர் புதுச்சேரியில் வாழ்ந்த சித்தராவார். இவர் கம்பளியை போர்த்திக் கொண்டிருந்த காரணத்தினால் கம்பளி சித்தர், கம்பளி சாமிகள் என்ற பெயர்களில் அழைக்கப்பட்டார். ரசவாதம் உள்ளிட்ட பல சித்துகளை அறிந்திருந்தார். ஓரிடத்திலிருந்து மறைந்து வேறிடத்தில் தோன்றுவது, ஆள்காட்டி விரலில் சுருட்டினைப் பற்ற வைப்பது போன்ற சித்துகளைச் செய்துள்ளார்.

இச்சித்தர் 1874 டிசம்பர் மாதத்தில் ஜலசமாதி அடைந்தார்.

## கோயில்கள்
தட்டாஞ்சாவடி கம்பளி ஞானதேசிகர் சமாதிக் கோயில், புதுச்சேரி

## ஆதாரங்கள்


பகுப்பு:சித்தர்கள்
அப்பா பைத்தியம் சாமிகள்

**அப்பா பைத்தியம் சாமிகள்** என்பவர் தமிழகம் மற்றும் புதுச்சேரியில் வாழ்ந்த சித்தராவார். இவர் கருவூர் கோட்டை ஜமீன் வாரிசாகச் சித்திரை 8  1859 அன்று பிறந்தவர். பதினாறு வயதில் வீட்டினை விட்டு வெளியேறிப் பழனியில் தங்கினார். அழுக்கு சுவாமி எனும் சித்தரைக் குருவாக ஏற்றுச் சித்துகளைக் கற்றார்.

பக்தர்களிடம் தன்னைப் பைத்தியம் என்று இவர் கூறிக் கொண்டமையால் பைத்திய சாமி என்றும், பக்தர்களின் கோரிக்கைகளைத் தந்தைபோல இருந்து நிறைவேற்றுவதால் அப்பா பைத்தியம் சாமிகள் என்றும் அழைக்கப்பட்டார். எண்ணற்ற ஊரில் தங்கிப் பக்தர்களுக்கு உதவிய இவர் சேலம் சூரமங்கலத்தில்  141 -ஆவது வயதில் தை 28 2000-ஆம் ஆண்டு ஜீவ சமாதி அடைந்தார்.

## கோயில்கள்
* அப்பா பைத்தியம் சாமிகள் திருக்கோயில், கோரிமேடு, புதுச்சேரி
* அப்பா பைத்தியம் சாமிகள் ஜீவசமாதி மற்றும் கோயில், சூரமங்கலம், சேலம்

## ஆதாரங்கள்


## வெளி இணைப்புகள்
* உஜாலா தேவி
* தேர்தலில் என்ன முடிவு எடுப்பது: ஆன்மீக குருவின் உத்தரவுக்காக காத்திருக்கும் ரங்கசாமி 
* அப்பா பைத்தியம் சாமி பற்றி கேட்டறிந்த ராகுல்காந்தி
* புதுச்சேரி அப்பா பைத்தியம் சுவாமி கோயில் குடமுழுக்கு: குருவுக்காக முதல்வர் கட்டிய கோயில்

பகுப்பு:சித்தர்கள்
அலுமெல்

**அலுமெல்** *(Alumel)* என்பது 95% நிக்கல், 2% மாங்கனீசு, 2% அலுமினியம் மற்றும் 1% சிலிக்கன் ஆகிய உலோகங்கள் சேர்ந்து உருவாகும் ஒரு உலோகக் கலவையாகும். வெப்பமின் இரட்டை மற்றும் வெப்பமின் இரட்டை நீட்சிக் கம்பி முதலியனவற்றில் பயன்படுத்துவதற்கு இந்த காந்த உலோகக் கலவை பயனாகிறது. அலுமெல் என்ற பெயர் ஒரு பதிவு செய்யப்பட்ட உலோகக் கலவை வர்த்தகக் குறியீட்டுப் பெயராகும்.

## அலுமெல்லின் பண்புகள்

*மின்தடைத்திறன் : 0.294 μΩm
*வெப்பக் கடத்துத்திறன் : 30 வா/மீ/கெ
*கியூரி வெப்பநிலை : 152°செ

வெப்பமின் இரட்டைகளில் அலுமெல் பெரும்பாலும் குரோமெல்லுடன் சேர்த்து  ‘கே’ வகை வெப்பமின் இரட்டைகள் தயாரிக்கப் பயன்படுகிறது.

## மேற்கோள்கள்

## புற இணைப்புகள்
*  Application guide and material properties of thermocouple wires (via Omega Engineering, Inc). 

பகுப்பு:நிக்கல் கலப்புலோகங்கள்
பகுப்பு:அலுமினியக் கலப்புலோகங்கள்
ஜலசமாதி

**ஜலசமாதி** என்பது சித்தர்கள் தங்களின் இறப்புக்கான நேரத்தில் நீர்நிலைகளில் இறங்கி தங்களை கரைத்துக் கொள்ளுதல் ஆகும். சித்தர்கள் பலர் ஜீவசமாதி எனும் நிலத்திற்குள் சென்று முக்திபெறுதலை செய்துள்ளார்கள். வெகுசில சித்தர்களே நீர்நிலைகளில் ஜலசமாதி அடைந்துள்ளார்கள்.

தங்களின் இறப்பினை முன்பே அறிந்து கொள்ளும் சித்தர்கள். அக்காலம் நெருங்கியதும் தங்களின் பக்தர்களுக்கு குறிப்பால் அதனை தெரிவித்துவிட்டு சமாதி நிலையை அடைகின்றார்கள். இந்தியாவின் தென்பகுதியான புதுச்சேரியில் வாழ்ந்துவந்த கம்பளிச் சித்தர் என்பவர் 1847 சித்திரை மாதத்தில் ஜலசமாதி அடைந்துள்ளார். இவருடைய அசரீரி நீரிலிருந்து கேட்டமையால் இவர் ஜலசமாதி அடைந்துவிட்டதை மக்கள் அறிந்து கொண்டார்கள்.

தமிழகத்தில் கடலூர் மாவட்டம் தென்னம்பாக்கத்தில் அழகர்சித்தர் என்பவர் ஜலசமாதி அடைந்துள்ளார். இவர் கிணற்றில் இறங்கிய பின்பு அதைக் கண்ட மக்கள் அவரை கிணற்றில் தேடியுள்ளனர். ஆனால் அவர் உடல் கிடைக்கவில்லை. எனவே சித்தர் கிணற்றில் தன்னை கரைத்துக் கொண்டு ஜலசமாதி அடைந்துவிட்டதாக கருதுகிறார்கள்.

## இவற்றையும் காண்க
ஜீவசமாதி

## ஆதாரங்கள்


பகுப்பு:சித்தர்கள்
ஜீவசமாதி

**ஜீவசமாதி** என்பது சித்தர்கள் தங்களுடைய இறப்பிற்கான காலத்தினை முன்பே அறிந்துகொண்டு அக்காலத்தில் மண்ணில் சமாதியை அமைத்து அதில் இருந்துகொள்கின்றனர். உயிருடன் சமாதிக்குள் புகுவதால் ஜீவசமாதி என்கின்றனர். இவ்வாறு ஜீவசமாதியடைந்த சித்தர்களுக்கு அவ்விடங்களில் ஆலயங்கள் அமைக்கப்பட்டு வழிபடப்படுகின்றன.

## சொல்விளக்கம்
ஜீவனுள்ள சமாதி என்று பொருள்படும்படி ஜீவசமாதி என அழைக்கின்றனர்.

கோராக்கர் சித்தர் எட்டு இடங்களில் ஜீவசமாதி அடைந்துள்ளார்.

பெரும்பாலான சித்தர்களின் ஜீவசமாதிகளில் சிவலிங்கம் பிரதிஸ்டை செய்யப்படுகிறது. அச்சிவலிங்கத்திற்கு முன்பு நந்தியும் வைக்கப்படுகிறது. பின்நாட்களில் சித்தர்களின் சியர்கள் விரும்பி அந்த நந்தியின் கீழ் சமாதியாகின்றனர்.

காட்டுப்புத்தூர் நாராயண பிரம்மேந்திரர் ஜீவசமாதி அடைந்த மடத்தில், அவருக்கு நேராக உள்ள நந்தியின் கீழ் நாராயண பிரம்மேந்திரரின் சிஸ்யை சமாதி அமைந்துள்ளது.

## பதினெட்டு சித்தர்களின் ஜீவசமாதிகள்
 
* அகஸ்தியர் - திருவனந்தபுரம் 
* கொங்கணர் - திருப்பதி 
* சுந்தரனார் - மதுரை 
* கரூவூரார் - கரூர் 
* திருமூலர் - சிதம்பரம் 
* தன்வந்திரி - வைதீஸ்வரன்கோவில் 
* கோரக்கர் - பொய்யூர் 
* குதம்பை சித்தர் - மாயவரம் 
* இடைக்காடர் - திருவண்ணாமலை 
* இராமதேவர் - அழகர்மலை 
* கமலமுனி - திருவாரூர் 
* சட்டமுனி - திருவரங்கம்
* வான்மீகர் - எட்டிக்குடி 
* நந்திதேவர் - காசி 
* பாம்பாட்டி சித்தர் - சங்கரன்கோவில் 
* போகர் - பழனி 
* மச்சமுனி - திருப்பரங்குன்றம் 
* பதஞ்சலி -  திருப்பட்டூர்

## ஆதாரங்கள்


## வெளி இணைப்புகள்

பகுப்பு:சித்தர்கள்
சுருளிமலை சுருளிவேலப்பர் கோயில்

**சுருளிவேலப்பர் கோயில்**  என்பது தேனி மாவட்டத்திலுள்ள சுருளிமலையில் அமைந்துள்ள கோயிலாகும்.  இதனை நெடுவேள்குன்றம் என்றும் அழைக்கின்றனர். இத்தலத்தின் மூலவரை வேலப்பர் என்று அழைக்கின்றனர். இங்குள்ள தீர்த்தமாக சுரபிதீர்த்தம் கருதப்படுகிறது. இது சுருளி அருவியாகும்.

இக்கோயிலின் அருகே விபூதி குகை, கைலாய குகை மற்றும் கன்னிமார் குகை போன்றவை உள்ளன. இந்தக் கோயிலின் விபூதி குகையில் ஈர மண் விபூதியாக மாறுகிறது என்பது வியப்பிற்குறிய செய்தியாகும்.

இக்கோயிலின் கருவறையில் முருகன், சிவன், திருமால், விநாயகர் ஆகியோர் உள்ளனர். இக்கருவறை குகையாகும்.

## தலவரலாறு
இத்தலத்தின் மூலவரான சுருளிவேலப்பர் குழந்தையில்லாதவருக்கு இறுதிக் கடன்களை செய்தார். அதனால் இறுதி காலத்தில் குழந்தை இல்லாதவர்கள் மூலவர் சுருளிவேலப்பரை தங்கள் குழந்தையாக எண்ணுகின்றனர்.

## தலசிறப்பு
அகத்தியருக்கு திருமணக் கோலத்தில் சிவபெருமான் காட்சியளித்த தலம்.

## விழாக்கள்
* ஆடிப்பெருக்கு
* ஆடி அமாவாசை
* தை அமாவாசை
* சிவராத்திரி
* பங்குனி உத்திரம்
* வைகுண்ட ஏகாதசி
* சித்திரை திருநாள்

## இவற்றையும் காண்க

## ஆதாரங்கள்


பகுப்பு:தேனி மாவட்டத்திலுள்ள இந்துக் கோயில்கள்
பகுப்பு:தேனி மாவட்டத்திலுள்ள முருகன் கோயில்கள்
பியூசு மானுசு

**பியூசு மானுசு** (*Piyush Manush*) இந்தியாவின் தமிழ்நாட்டைச் சேர்ந்த சுற்றுச்சூழல் செயற்பாட்டாளர் ஆவார். 2010இல் ஒத்த கருத்துடைய சிலருடன் இணைந்து சேலம் குடிமக்கள் மன்றம் (*Salem Citizen’s Forum*) என்ற நகரியக் குடிகளின் கூட்டமைப்பை உருவாக்கி மக்கள்நலப் பணிகளில் ஈடுபட்டார். சேர்வராயன் மலையடிவாரத்தில் 58 ஏக்கர் பரப்பளவில் அமைந்துள்ள மூக்கனேரியை எடுத்துக்கொண்டு அதனை பெரும் கழிவுகளிலிருந்து காப்பாற்றினார். தவிரவும் அம்மாப்பேட்டை ஏரி, குண்டக்கல் ஏரி, இசுமாயில்கான் ஏரி, அரிசிபாளையம் குளம், பள்ளப்பட்டி கிணறு ஆகியவற்றை மீட்டெடுத்தார். கஞ்சமலைப் பகுதியில் வணிகநோக்க சுரங்கங்களை எதிர்த்தார். நில கைப்பற்றுகையாளர்களையும் நிலக் குற்றமிழைக் குழுக்களையும் எதிர்த்து போராடி வந்தார். தர்மபுரியின் மலைப்பகுதிகளில் உள்ள காடுகளைப் பாதுகாக்க ‘கூட்டுறவு காடு’ என்ற திட்டத்தை துவக்கினார். 2015ஆம் ஆண்டு சென்னை மக்களுக்கு *சிஎன்என்-ஐபிஎன் ஆண்டின் சிறந்த மனிதர் விருது* வழங்கப்பட்டபோது சென்னை மக்களின் சார்பாளர்களாக பெற்றுக்கொண்டவர்களில் இவரும் ஒருவர்.

## கைது
சூலை 2016இல் இவரும் இரு செயற்பாட்டாளர்களும் சேலத்தில் மூள்ளுவாடி பாலம் கட்டுவதற்கு எதிர்ப்பு தெரிவித்து போராட்டம் நடத்தியபோது கைது செய்யப்பட்டனர். இவரது பிணை குற்றவியல் நீதிமன்றத்தால் மறுக்கப்பட்ட நிலையில் பல்வேறு மனித உரிமை  செயற்பாட்டாளர்கள் காவல்துறையின் செய்கையை கண்டித்தனர். இவரை விடுவிக்கக் கோரி சமுக வலைத்தளங்களில் போராட்டம் வலுத்தது.

## மேற்கோள்கள்

பகுப்பு:சேலம் மாவட்ட மக்கள்
பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:தமிழ் சுற்றுச்சூழல் செயற்பாட்டாளர்கள்
பகுப்பு:வாழும் மக்கள்
இராக்ரி (காப்புக்கட்டு)

**இராக்ரி (Rakhri)** அல்லது இராக்ரீ () என்பது வட இந்தியக் காப்புக்கட்டு (இராக்கி) என்பதற்கான பஞ்சாபிச் சொல்லாகும்]]இந்தக் காப்புக்கட்டுத் திருவிழா  **இராக்ரியா (Rakhrhya)** () எனசுவான் நிலா மாதத்தில் முழுநிலா (பௌர்ணமி) நாளில் கொண்டாடப்படுகிறது. இது பல சமூகத்தினரால் பஞ்சாபி நாட்கட்டியின் படி பஞ்சாபின் பகுதிகளில் கொண்டாடப்படும் சமயஞ்சாராத திருவிழா ஆகும்.

## கொண்டாட்டம்

பஞ்சாபி இராக்ரி பாடல்

*ਸੂਰਜ ਛੱਡੀਆਂ ਰਿਸ਼ਮਾਂ<br>
*ਮੂਲੀ ਛੱਡਿਆਂ ਬੀਅ
*ਭੈਣ ਨੇ ਬੰਨੀ ਰੱਖੜੀ<br>               
* ਜੁਗ ਜੁਗ ਵੀਰਾ ਜੀਅ 

ஒலிபெயர்ப்பு: 

*சுராஜ் சாதியா ரிழ்சுமா*
*மூலி சாதியா பீ*
'பைன் நே பன்னி இராக்ரீ*<br>
*யுக் யுக் வீராஜி ji               


## கொண்டாட்டங்கள்
இராக்ரி திருவிழா கொண்டாட பஞ்சாபின் பாபா பாக்ளாவில் கண்காட்சி ஏற்பாடு செய்யப்படுகிறது. இதற்கு ஒரு இலட்சம் மக்கள் திரள்கின்றனர். உள்ளூரில் இவ்விழா ராகர் புண்யா எனப்படுகிறது. பஞ்சாபின் பல்வேறு பகுதிகளிலும் இதர விழாக்கள் நிகழ்கின்றன.

## வரலாறு

## பிற திருவிழாக்கள்

### அரியானா, பஞ்சாப் பகுதிகளின் சலோனோ
இராக்ரி, சலோனோ திருவிழாக்கள் ஒன்றாக வருகின்றன. சலோனோ மரபாக இன்றைய அரியானா முழுவதற்கும் தொடர்புடையதாகும். ஆனாலும் இது பஞ்சாப் முழுவதிலும் கொண்டாடப்படுகிறது. சலோனோ சல்-இ-நௌ( 'புத்தாண்டு') எனும் பாரசீகச் சொல்லின் மரூஉ ஆகும், இது சுவன் முழுநிலா நாளில் கொண்டாடப்படுகிறது. இது ஃபாசுலி நாட்காட்டிப்படி வேளாண்மை சார்ந்த பழைய, புதிய ஆண்டுகளின் சந்திப்பு நாளாகும்.  இது பிராமணர்களால் மக்களை மகிழ்த்தும் பேரறுவடைத் திருநாளாகக் கொண்டாடப்படுகிறது. The festival is performed in honour of the good nymph Salone, who was instructed by Durvasa the sage, to bind Rakhis as charms to avert evil. Salone presides over the month of Sawan.

பிராமணர்களும் பெண்களும் மட்டு ம்தம் கை மணிக்கட்டில் காப்புக்கட்டுகளைக் கட்டிக்கொள்வர், இவை பொஞிசு எனப்படும். இது கடவுளரை மகிழவைக்கும் ரிழ்சி தர்ப்பணி எனப்படுகிறது. இந்நாளில் உடன்பிறப்புகள் பரிசுகளைப் பரிமாறிக் கொள்வர். It is traditional to eat vermicelli on Salono.

### நாரியல் (தென்னைப்) பூர்ணிமா
நாரியல் பூர்ணிமா அல்லது தென்னை முழுநிலாத் திருவிழா மேற்குத் தொடர்ச்சிமலைப் பகுதிகளில் குறிப்பாக குஜராத், மராட்டியம், கோவா, கருநாடகப் பகுதிகளில் கொண்டாடப்படுகிறது. கடலைச் சார்ந்தவரின் புதிய பருவ காலத் தொடக்கத்தை வரவேற்கும் திருவிழா ஆகும்.

### ஆவணி அவிட்டம்/உபகருமம்
ஆவணி அவிட்டம் இந்தியாவின் தென்னகத்தி தமிழ்நாட்டிலும் ஆந்தியப் பிரதேசத்திலும் கேரளாவிலும் ஒரிசாவிலும் பிரம்மணர்கள் கொண்டாடும் திருவிழாவாகும். இது பிராம்மணர்களல் உபகருமம் எனப்படும். இந்நாளில் அவர்கள் தங்கள் பூநூலை மாற்றுவர்.

### கஜாரி பூர்ணிமா
சிறாவணி (ஆவணி) அல்லது கஜாரி பூர்ணிமா மத்தியப் பிரதேசத்திலும் சாட்டிழ்சுகாரிலும் ஜார்க்காண்டிலும் பீகாரிலும் கொண்டாடப்படுகிறது. இது உழவர்கள் வாழ்க்கைதரும் நிலத்துக்கு நன்றி செலுத்தும் விழாவாகும்.

### பவித்ரோபனா
பவித்ரோபனா குஜராத்தில் முக்கண்ன்ன் சிவனை வழிபட, நட்த்தும் பெரும் பூசைத் திருவிழா ஆகும். இந்நிகழ்வில் ஆண்டு முழுவதும் வழிபாடுகள் நடைபெறும்.

## மேலும் காண்க
* காப்புக்கட்டு (இரக்ஷா பந்தன்)
*Raksha Bandhan in india 
* பஞ்சாபித் திருவிழாக்கள்
* உடன்பிறந்தார் நாள்

## மேற்கோள்கள்

பகுப்பு:பஞ்சாபித் திருவிழாக்கள்
பகுப்பு:உடன்பிறந்தார் விழாக்கள்
பகுப்பு:மேற்கோள் வழு-ref குறிச்சொல்லுக்கு உரையில்லாதவை
ரஞ்சித் சிங் அருங்காட்சியகம்

**மகாராஜா ரஞ்சித் சிங் அருங்காட்சியகம்** (*Maharaja Ranjit Singh Museum*) , இந்திய பகுதியின் பஞ்சாப் மாநிலத்திலுள்ள அமிருதசரசு நகரின் வடக்கு பகுதி லாரன்ஸ் சாலையிலுள்ள, 'ராம் பாக்' தோட்டப்பூங்காவில் அமைந்துள்ளது. நான்காம் சீக்கிய குருவான 'குரு ராம் தாசு' எனபவர் பெயரில் அமைந்துள்ள ராம் பாக் பூங்கா, லாகூர் 'ஷாலிமார் பாக்' சார்பில் 1818-ல் அடிக்கல் நாட்டப்பட்டதாக கருதப்படுகிறது. துவக்கத்தில் ராசவம்சத்தினரின் கோடைக்கால மாளிகையாக விளங்கிய இந்த கட்டிடம், மகராஜா ரஞ்சித் சிங் உரிமையில் இருந்து, பின்னர் ஒரு அருங்காட்சியகமாக மாற்றப்பட்டது.

## சேகரிப்புகள்
இந்த அருங்காட்சியகத்தில், பல்வேறு ஆயுதக்கருவிகள், புராதன நாணயச்சேகரிப்புகள் மற்றும் எழுத்துப்பிரதிகள் போன்றவை காட்சிக்கு வைக்கப்பட்டிருக்கின்றன. இவ்வாறான பழம்பெரும் பொருட்களில் பெரும்பாலானவை முகலாயர் காலத்தை சேர்ந்தவையாகும்.

## காணவேண்டியவை
அமிருதசரசுவின் 'ராம் பாக்' பூங்காவில் உள்ள இந்த காட்சியகத்தில், பஞ்சாப் பகுதியை ஆண்ட அரசர்களின் அரண்மனைகள், அரசவைக்காட்சிகள், ராச வம்சத்தினரின் கூடார வாச காட்சிகள் போன்றவை சித்தரிக்கப்பட்ட தூரிகை வண்ண ஓவியங்களும், உலகப்பிரசித்தி பெற்ற கோஹினூர் வைரத்தின் மாதிரி (நகல்) ஒன்றும், மஹாராஜா ரஞ்சித் சிங் பயன்படுத்திய முத்திரை பொதிக்கப்பட்ட பர்வானா (விரல் அணிகலன்) ஒன்றும் இங்குள்ள இதர விசேடமான காட்சிப்பொருட்களாகும். சீக்கிய இனத்தாரின் வரலாறு, மற்றும் பாரம்பரியம் குறித்த ஆழமான தகவல்களை அளிக்கும் இந்த அருங்காட்சியகத்தை, தோட்டப்பூங்காவில் உள்ள ஒரு பிரம்மாண்ட வாசல் அமைப்பை கடந்து சென்றால் இந்த அருங்காட்சியக மாளிகையை அடையலாம்.

## நுழைவுத் தகவல்
* **முகவரி**: மகாராஜா ரஞ்சித் சிங் மியூசியம், லாரன்சு சாலை, கம்பனி பாக் (ராம் பாக்), பஞ்சாப் மாநிலம் அமிருதசரசு அஞ்சல் குறியீடு: 143001, 
* **அனுமதித் தகவல்**: இலவச நுழைவு (கட்டணமில்லா காட்சியகம்), (செவ்வாய்க்கிழமை முதல், ஞாயிற்றுக்கிழமை வரை மட்டுமே).
* **கால அட்டவணை**:

## இவற்றையும் காண்க
* ரஞ்சித் சிங் போர் அருங்காட்சியகம்
* ரஞ்சித் சிங்

## சான்றாதாரங்கள்

* ரஞ்சித் சிங் அருங்காட்சியக கட்டிடம்
பகுப்பு:அமிர்தசரஸ் மாவட்டம்

பகுப்பு:பஞ்சாப் (இந்தியா) அருங்காட்சியகங்கள்
சீக்கியத் திருவிழாக்களின் பட்டியல்

பத்து சீக்கியக் குருக்கள் பணித்தவாறு சீக்கியர்கள் திருவிழாக்களைக் கொண்டாடுகின்றனர். தீபாவளி, வைசாக்கி தவிர பிற இந்து சமயத் திருவிழாக்களையும் கொண்டாடுகின்றனர். 

## சீக்கியத் திருவிழாக்கள்

## மேற்சான்றுகள்

பகுப்பு:இந்தியப் பண்டிகைகள்
பகுப்பு:பஞ்சாபி பண்பாடு
பகுப்பு:சீக்கிய சமய விழாக்கள்
கராச்சி மாநகராட்சிக் கட்டிடம்

**கராச்சி மாநகராட்சிக் கட்டிடம்**  *(Karachi Municipal Corporation )* கராச்சியில்  உள்ள எம் ஏ சின்னா சாலையில் அமைந்துள்ள ஒரு வரலாற்று சிறப்புமிக்க கட்டிடம் ஆகும். இக்கட்டிடத்திற்கான அடிக்கல் 1927 ஆம் ஆண்டு நடப்பட்டு கட்டுமானப் பணிகள் 1930 ஆம் ஆண்டு நிறைவடைந்தன. 1932 ஆம் ஆண்டு தொடங்கி வைக்கப்பட்டது

2007 ஆம் ஆண்டு கராச்சி மாவட்ட அரசாங்கம் கராச்சி மாநகராட்சிக் கட்டிடத்தின் 75 ஆம் ஆண்டு நிறைவைக் கொண்டாடியது. இதனை முன்னிட்டு கட்டிடம் பெரிய அளவில் புதுப்பிக்கப்பட்டது. அந்நேரத்தில் கட்டிடத்திற்குரிய மணிக்கூண்டும் பழுது பார்க்கப்பட்டது. நமது கராச்சி திருவிழா 2007 என்ற பெயரில் பல்வேறு நிகழ்வுகள் நடைபெற்றன. முச்சைரா எனப்படும் கவியரங்கம், கண்காட்சிகள், சமுதாய மற்றும் கலாச்சார நிகழ்ச்சிகள் உள்ளிட்டவை இக்கொண்டாட்டங்களில் அடங்கும்.

## மேற்கோள்கள்

## புற இணைப்புகள்
* 
* 

பகுப்பு: கராச்சியில் உள்ள கட்டிடங்கள்
பஞ்சாப் மாவட்டங்களின் பட்டியல்

**பஞ்சாப் (இந்தியா) மாநிலத்தின் மாவட்டம்** என்பது இந்திய ஆட்சிப் பணியைச் சேர்ந்த மாவட்ட ஆட்சித் தலைவர் அல்லது மாவட்ட குற்றவியல் நடுவரின் தலைமையில் நிர்வகிக்கப்படும் ஒரு நிர்வாக நிலப் பிரிவு ஆகும்.   2016 ஆம் ஆண்டின் நிலவரப்படி பஞ்சாபில் 23 மாவட்டங்கள் உள்ளன.

## பட்டியல்

## மேற்கோள்கள்

பகுப்பு:பஞ்சாப் (இந்தியா) மாநிலத்திலுள்ள மாவட்டங்கள்
பகுப்பு:இந்திய மாவட்டங்கள்
விந்தா கரண்டிகர்

**விந்தா கரண்டிகர்** (*Govind Vinayak Karantikar*, 23 ஆகத்து 1918 – 14 மார்ச்சு 2010) என்பவர் மராத்தி மொழி எழுத்தாளர், கவிஞர், மொழி பெயர்ப்பாளர் மற்றும் இலக்கியவாதி ஆவார். இந்திய நாட்டு உயரிய இலக்கிய விருதான ஞானபீட விருதையும் (2003) சாகித்திய அகாதமி விருதையும்(1996) பெற்றவர்.

## வாழ்வும் பணியும்

விந்தா கரண்டிகர் என எழுத்துலகில் அறியப்பட்ட கோவிந்த் விநாயக் கரண்டிகர் மராட்டிய மாநிலத்தில் சிந்துதர்க் மாவட்டம் கால்வல் என்னும் சிற்றுரில் எளிய விவசாயக் குடும்பத்தில் பிறந்தார். கோலாப்பூரில் உள்ள பள்ளியிலும் பின்னர் கல்லூரியிலும் கல்வி 
பயின்றார். ஆங்கில இலக்கியத்தில் முதுகலைப் பட்டம் பெற்றார். மும்பையில் ஆசிரியர் பணியில் சேர்ந்து தம் வாழ்க்கையைத் தொடங்கினார்.

அரிசுடாட்டிலின் கவிதைகளை மராத்தி மொழியில் மொழிபெயர்த்தார். விந்தா கரண்டிகர் தாம் எழுதிய கவிதைகளை தாமே மொழிபெயர்த்தார். குழந்தைகளுக்கான கவிதைகளையும் எழுதினார்.

## எழுதிய நூல்களில் சில
* சுவேதா கங்கா (1949) 
* முருத் கந்தா (1945) 
* துருபத் (1959) 
* ஜடக் (1968) 
* விருபிகா

## பெற்ற பிற விருதுகள்

* கேசவசுத் பரிசு 
* சோவியத் லாந்து நேரு இலக்கிய விருது 
* கபீர் சம்மன்

## மேற்கோள்

பகுப்பு:ஞானபீட விருது பெற்றோர்
பகுப்பு:சாகித்திய அகாதமி விருது பெற்றோர்
பகுப்பு:மராத்தி எழுத்தாளர்கள்
பஞ்சாபி நாட்காட்டி

**பஞ்சாபி நாட்காட்டி** என்பது பிக்ராமி நாட்காட்டியை அடிப்படையாகக் கொண்ட ஒரு நாட்காட்டி ஆகும். இது வைசாக் மாதத்தின் முதல் நாளை பஞ்சாபி ஆண்டுத்தொடக்கமாகக் கொண்டுள்ளது. இந்நாள் வைசாக்கி எனும் பண்டிகையாகக் கொண்டாடப்படுகிறது.

## பஞ்சாபி நாட்காட்டியின் மாதங்கள்

கீழே உள்ள அட்டவணையில் சூரிய மாதமான வைசாக் மாதத்தில் இருந்து நாட்காட்டி தொடங்குகிறது.
மாதங்களின் பெயர்கள் வரிசையாக உள்ளன.

## மேற்கோள்கள்

பகுப்பு:இந்தியக் காலக் கணிப்பு முறைகள்
பகுப்பு:பஞ்சாப் (இந்தியா)
பகுப்பு:இந்திய நாட்காட்டிகள்
பிரார்த்தனா சமாஜம்

**பிரார்த்தனை சமாஜம்** (*Prarthana Samaj*), ஆத்மராம்  பாண்டுரகா என்பவரால் (கேசவ் சந்திரசென் உதவியுடன்)  1867 ம் ஆண்டு மார்ச் 31 ஆம் நாள் துவக்கப்பட்டது. 'வாய்மையே வெல்லும்' என்னும் வாசகத்தை குறிக்கோளுரையாக கொண்டது.  இந்திய தேசிய காங்கிரசை தோற்றுவித்தவர்களில் ஒருவரான மகாதேவ கோவிந்த ராண்டே , ராமகிருஷ்ண கோபால்  பந்தர்கார்,  கோபால கிருஷ்ண கோகலே, நாராயணன் சந்த்தர்வார்கர் போன்ற தலைவர்கள் பிரார்த்தனா சமாஜத்தில் இருந்தனர்.                                                     

இந்த சமாஜம் உருவ வழிபாடு மற்றும் மூட பழக்க வழக்கங்களை  எதிர்த்தது. அவதாரங்களையும் அதிசய செயல்களையும் கண்டித்தது. புனித நூல்களில் கூறி உள்ளவை அனைத்தும் உண்மை என்னும் கருத்தை மறுத்தது.  ஓரிறை கொள்கை மற்றும் சமூக சீர்திருத்தம் பிரார்த்தனா  சமாஜத்தின் நோக்கங்களாகும். கடவுளுக்கும் பக்தர்களுக்கும் இடையே இடைத்தரகர்களுக்கு இடமில்லை என்ற கருத்தைக் கொண்டிருந்தது.                               

பிரார்த்தனா சமாஜம் நூற்றுக்கணக்கான துவக்க இடைநிலை பள்ளிகள், இரவுப் பள்ளிகள் , அநாதை இல்லங்கள், மகளிர் அமைப்புகள், தாழ்த்தப்பட்டோர் சங்கங்கள் ஆகியவற்றை நடத்திற்று.   குழந்தை திருமண தடுப்பு, விதவை மறுமணம், கலப்பு திருமணம் போன்ற சீர்திருத்தங்களைத் தீவிரமாக மேற்கொண்டது.

## ஆதாரங்கள்
*http://www.philtar.ac.uk/encyclopedia/hindu/devot/prarth.html

பகுப்பு:இந்து சமய அமைப்புகள்
பகுப்பு:இந்திய சமய அமைப்புகள்
கிம் ரே-வோன்

**கிம் ரே-வோன்** () (பிறப்பு: மார்ச் 19, 1981) என்பவர் ஒரு தென் கொரியா நாட்டு நடிகர் ஆவார். 
இவர் 2003 ஆம் ஆண்டு ஒளிபரப்பான 'கேட்ஸ் ஆன் தி ரூஃப்' என்ற காதல் நகைச்சுவைத் தொடரில் தோன்றியதன் மூலம் புகழ் பெற்றார். அதைத் தொடர்ந்து மை லிட்டில் பிரிட் (2004), சன்பிளவர் (2006), தி பரிசோன் (2017) போன்ற படங்களிலும், ஹார்வர்ட் (2004), கெர்மெட் (2008), பஞ்ச் (2014-2015), டாக்டர்ஸ் (2016), பிளாக் கினிக்ட்: தி மேன் கு கோர்ட்ஸ் மீ (2018) போன்ற தொடர்களிலும் நடித்துள்ளார்.

## சின்னத்திரை
* ஸ்கூல் 2
* கோமெடோவ்ன் ஒப் லெஜெண்ட்ஸ்
* மை லவ் பட்ஸ்ஜி
* ஸ்னோவ்மன் 
* கோமட்
* பன்ச்
* டாக்டர்கள் 

## மேற்கோள்கள்

## வெளி இணைப்புகள்
* 
* 
* Kim Rae-won official Korean fanclub 
* Kim Rae-won official Chinese fanclub  
* Kim Rae-won official Japanese fanclub 

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்
ரஞ்சித் சிங் போர் அருங்காட்சியகம்

**மகாராஜா ரஞ்சித் சிங் போர் அருங்காட்சியகம்** (*Maharaja Ranjit Singh War Museum*) எனும் இந்த கண்காட்சி சாலை, இந்திய பகுதியின் பஞ்சாப் மாநிலத்தின் சத்லஜ் ஆற்றங்கரை பெருநகரமான லூதியானாவின் ஜி.டி சாலையில் (*GT Road*) அமைந்துள்ளது. 1990 ல் அடிக்கல் நாட்டப்பட்டு, 1999-ம் ஆண்டில் நிறுவப்பட்ட இவ் அரும்பெரும் காட்சியகம், சுமார் நான்கு ஏக்கர் பரப்பளவில் அமைந்துள்ளது.

## சிறப்பு
இந்த அருங்காட்சியகத்தை சர்வதேசத் தரத்திற்கு உயர்த்துவதில் இந்திய பஞ்சாப் அரசு பிரதான கவனம் கொண்டுள்ளது. அருங்காட்சியக நுழைவாயிலில், மகாராஜா ரஞ்சித் சிங்கின் கம்பீரமான சிலை ஒன்று அரியாசனத்தின் மீது அமர்ந்து பார்வையாளர்களை வரவேற்பதாக அமைக்கப்பட்டுள்ளது. பல்வேறு போர்களில் பங்குபெற்று உயிர்த்தியாகம் செய்தோர், தைரியமான வீரர்கள், வீரதீர செயல்புரிந்தோர்கள் போன்றோர்க்குச் செலுத்தும் அஞ்சலியின்  அடையாளமாக இந்த அருங்காட்சியகத்தை பஞ்சாப் அரசு நிறுவியுள்ளது.

இவ் அருங்காட்சியகத்தின் பிரதான மண்டபத்தில், பல்வேறு விருதுகளை வென்ற, தலைமை மார்ஷல்கள், ஜெனரல்கள் மற்றும் பஞ்சாப் அட்மிரல்களின் படங்கள் காட்சிப்படுத்தப்பட்டுள்ளது. இந்தியப் போர்களில் பஞ்சாபியர்கள் பங்கு பெற்றதை வெளிப்படுத்தும் வகையில் ஒலி மற்றும் ஒளி மூலம் பரப்புரைகள் அமைக்கப்பட்டள்ளது. இந்த நிகழ்ச்சி, மக்களின் தேசிய உணர்வுக்கு ஊக்கமூட்டுவதாக உள்ளது. இந்திய பஞ்சாப் அரசு, சுதந்திரம் பற்றிய நினைவுகளை என்றும் நிலைத்திருக்க 'மகாராஜா ரஞ்சித் சிங் போர் அருங்காட்சியகத்தை' நல்ல முறையில் செப்பனிட்டு  பராமரித்து வருகிறதென்பது குறிப்பிடத்தக்கது.

## உட்புறக் காட்சிகள்
இந்த அருங்காட்சியகத்தின் ஒரு பகுதியில், பண்டைய வரலாற்றுத் தொகுப்புகள், இந்திய விடுதலைக்கு பிந்தைய வரலாற்றுத் தொகுப்புகள், போர் கதாநாயகர்களின் தொகுப்புகள், வான்படை மற்றும் கடற்படை தொகுப்புகள் போன்ற பல்வேறு பிரிவுகளாக 12 காட்சியகங்கள் உள்ளன. மேலும், பரம வீர சக்கரம், மகா வீர சக்கரம், மற்றும் வீர சக்கரம் ஆகிய விருதுகளைப் பெற்ற பஞ்சாபியர்களின் புகைப் படிமங்கள் காட்சிப்படுத்தப்பட்டுள்ளன.

## புறக்காட்சிகள்
காட்சியகத்தின் ஒரு வெளிப்புறத்தில், போர் டாங்கிகள், வானூர்தி எதிர்ப்பு துப்பாக்கிகள், ஒரு பழைய சுகோய் ரக சண்டை வானூர்தியும், மற்றும் இந்தியாவில் தயாரிக்கப்பட்ட முதலாவது வானூர்தி தாங்கிக் கப்பலான ஐஎன்எஸ் விக்ராந்த் மாதிரியும் மக்கள் பார்வைக்கு வைக்கப்பட்டுள்ளது.

## அமைவிடம்
இந்திய பஞ்சாப் மாநிலம் லூதியானா - அமிருதசரசு செல்லும் தேசிய நெடுஞ்சாலையான என்எச் 1-ல், லூதியானா தொடருந்து நிலையத்திலிருந்து 5 கிலோமீட்டர் சென்றால் 4 ஏக்கர் பரபளவில் மகாராஜா ரஞ்சித் சிங் போர் அருங்காட்சியகம் அமைந்துள்ளது.

* **முகவரி**: மகாராஜா ரஞ்சித் சிங் போர் அருங்காட்சியகம், ஜி.டி சாலை, (என்எச் 1)  லூதியானா , பஞ்சாப் மாநிலம், .
* **கட்டணத் தகவல்**: இது பஞ்சாப் அரசின் நிதியில் இயங்கும் அருங்காட்சியகமாகும்.

* **அனுமதித் தகவல்**: செவ்வாய்க்கிழமை முதல், ஞாயிற்றுக்கிழமை வரை மட்டுமே திங்கட்கிழமை விடுமுறை.
* **கால அட்டவணை**:

## இவற்றையும் காண்க
* ரஞ்சித் சிங் அருங்காட்சியகம்
* ரஞ்சித் சிங்

## மேற்கோள்கள்

* லூதியானா மகாராஜா ரஞ்சித் சிங் போர் அருங்காட்சியகத்தின் காணொளிக் காட்சி 
* லூதியானா மகாராஜா ரஞ்சித் சிங் போர் அருங்காட்சியக முகப்பு

பகுப்பு:லூதியானா மாவட்டம்
பகுப்பு:பஞ்சாப் (இந்தியா) அருங்காட்சியகங்கள்
பகல் நிலவு (தொலைக்காட்சி நாடகத் தொடர்)

**பகல் நிலவு** என்பது விஜய் தொலைக்காட்சியில் மே 9ஆம் திகதி 2016ஆம் ஆண்டு முதல் திங்கள் முதல் வெள்ளி வரை மாலை 6 மணிக்கு ஒளிபரப்பாகி, சனவரி 21, 2019 முதல் திங்கள் முதல் சனிக்கிழமை வரை மாலை 5:30 மணிக்கு ஒளிபரப்பான தொலைக்காட்சி தொடர் ஆகும்.

இந்த தொடர் ஆண்டாள் அழகர் என்ற தொடரின் 2ஆம் பாகம் ஆகும். இந்த தொடரை ரவி பிரியன் என்பவர் இயக்க முஹம்மட் அஸீம் மற்றும் ஷிவானி முன்னணி கதாபாத்திரத்தில் நடிக்கின்றார்கள், இவர்களுடன் சேர்ந்து சிந்து ஷியாம், உதய் மகேஷ், ஷர்மிளா போன்ற பலர் நடித்துள்ளனர். ஜூலை 18ஆம் திகதி முதல் இந்த தொடர் திங்கள் முதல் சனி வரை ஒளிபரப்பாகி 9 மார்ச்சு 2019 அன்று 762 அத்தியாயங்களுடன் நிறைவு பெற்றது.

## நடிகர்கள்
* முஹம்மட் அஸீம்- அர்ஜுன் (2017)
* ஷிவானி - சினேகா  (2017)
* ஷர்மிளா - மலர்விழி 
* சிந்து ஷியாம் - ரேவதி 
* உதய் மகேஷ் - சக்தி வேல்
* மன்மோகன்

### முன்னாள் நடிகர்கள் 2016-2018
* விக்னேஷ் கார்த்திக்
* செளந்தர்யா
* சையத் அன்வர் அகமது
* சமீரா
* சுசானே ஜார்ஜ் - மலர்விழி 
* பவித்ரா -

## விருதுகள்
இந்த தொடர் 3வது மற்றும் 4வது விஜய் தொலைக்காட்சி விருதுகளில் சிறந்த அப்பா, சிறந்த குடுமபம், சிறந்த தொடர், சிறந்த நாயகன் மற்றும் நாயகி, சிறந்த வில்லி, சிறந்த தாய், சிறந்த ஜோடி போன்ற 21க்கும் மேலுள்ள பிரிவுகளின் கீழ் பரிந்துரைக்கப்பட்டு 5 விருதுகளை வென்றுள்ளது என்பது குறிப்பிடத்தக்கது.

## இவற்றை பார்க்க
* விஜய் தொலைக்காட்சி நிகழ்ச்சிகளின் பட்டியல்

## மேற்கோள்கள்

## வெளி இணைப்புகள்
* 

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2016 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
தலையணைப் பூக்கள்

**தலையணைப் பூக்கள்** என்பது ஜீ தமிழ் தொலைக்காட்சியில் 23 மே 2016 ஆம் ஆண்டு முதல் திங்கள் முதல் வெள்ளி வரை ஒளிபரப்பான குடும்ப கதைக்களத்தை கொண்ட தொலைக்காட்சி நாடகத் தொடர் ஆகும். இது புதின எழுத்தாளர் பாலகுமாரன் இதே பெயரில் எழுதிய புதினத்தை தழுவி எடுக்கப்பட்ட தொடர் ஆகும்.

இந்த தொடர் 'ஹன்சா விஷன்' என்ற நிறுவனம் சார்பில் விமலா ரமணன் என்பவர் தயாரிக்க, நிஷா கிருஷ்ணன், ஸ்ரீ குமார் , அஞ்சலி ராவ், சாண்ட்ரா ஆமி, நீலிமா ராணி,  டெல்லி குமார், நவின் குமார் போன்ற பலர் நடித்துள்ளனர். இந்த தொடர் 29 சூன் 2018 ஆம் ஆண்டு அன்று 549 அத்தியாயங்களுடன் நிறைவு பெற்றது.

## நடிகர்கள்
### முதன்மை கதாபாத்திரம்
* நிஷா கிருஷ்ணன் (1-340) → அஞ்சலி ராவ் (341-549) - வேதவல்லி நாகராஜன்
* ஸ்ரீ குமார் (1-508) → நவின் குமார் (509-549) - நாகராஜன்
* நீலிமா ராணி - மல்லிகா
* சாண்ட்ரா ஆமி - கல்பனா சுந்தரராஜன்
* ஸ்ரீகர் - சுந்தரராஜன்

### துணைக் கதாபாத்திரம்
* டெல்லி குமார் - ராமநாதன்
* வனிதா ஹரிஹரன் - மஞ்சு
* ஆனந்தி - நிஷா & அனிதா
* ஸ்ரீதர் - நட்ராஜன் ராமநாதன்
* அழகப்பன் - பஞ்சாயத்து 
* சாய்ராம்
* விழுதுகள் சந்தானம் 
* பபிதா 
* சுதா

## ஒளிபரப்பு நேரம் மாற்றம்
இந்த தொடர் ஆரம்பத்தில் 23 மே 2016 முதல் 13 அக்டோபர் 2017 ஆம் ஆண்டு வரை திங்கள் முதல் வெள்ளி வரை இரவு 9 மணிக்கு ஒளிபரபபாகி, 16 அக்டோபர் 2017 முதல் இரவு 10 மணிக்கு ஒளிபரப்பானது. பின்னர் 23 ஏப்ரல் 2018 முதல் இரவு 10:30 மணிக்கு ஒளிபரப்பாகி நிறைவு பெற்றது.

## சர்வதேச ஒளிபரப்பு
* இந்த தொடர் ஜீ தமிழ் தொலைக்காட்சி மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
* இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.

## மேற்கோள்கள்

## வெளி இணைப்புகள்
* 

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2016 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2018 இல் நிறைவடைந்த தமிழ்த் தொலைக்காட்சி நிகழ்ச்சிகள்
மக்கள்தொகை அடிப்படையில் இந்தியப் பஞ்சாபின் நகரங்கள் மற்றும் சண்டிகர் பட்டியல்

இது இந்திய மாநிலமான  பஞ்சாபு, மற்றும் சண்டிகர் ஒன்றியப் பகுதியில் 2013ஆம் ஆண்டு கணக்கெடுப்பின்படி 100,000க்கு கூடுதலான மக்கள்தொகை உள்ள நகரங்களின் பட்டியல் ஆகும்.

;**பஞ்சாப்**

;**சண்டிகர்**

## நகரியத் தொகுப்பு மக்கள்தொகை
2011ஆம் ஆண்டு கணக்கெடுப்பின்படி 100,000க்கும் கூடுதலான மக்கள்தொகை கொண்ட பெருநகரப் பகுதிகளின் பட்டியல் கீழே தரப்பட்டுள்ளது.

## மேற்சான்றுகள்

பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
சபாஷ் நாயுடு

**சபாஷ் நாயுடு** 2017 ஆவது ஆண்டில் வெளியாகவுள்ள ஒரு இந்திய நகைச்சுவைத் திரைப்படமாகும். தமிழ் மற்றும் தெலுங்கில் சபாஷ் நாயுடு என்ற பெயரிலும், இந்தியில் **சபாஷ் குண்டு** என்ற பெயரிலும் வெளியாகவுள்ளது. கமல்ஹாசன் நடிக்கும் இப்படத்தை அவரே எழுதி இயக்குகிறார். இத்திரைப்படம் கமல்ஹாசன் ஏற்கனவே தசாவதாரம் திரைப்படத்தில் நடித்த வேடங்களில் ஒன்றான *பல்ராம் நாயுடு* என்ற கதாபாத்திரத்தினை மையமாகக் கொண்டு இப்படம் உருவாக்கப்பட்டுள்ளது. இப்படத்தில் சுருதி ஹாசன், ரம்யா கிருஷ்ணன் ஆகியோர் இதர முக்கிய வேடங்களில் நடித்துள்ளனர்.
 
தமிழ், தெலுங்கு, இந்தி ஆகிய மொழிகளில் ஒரே நேரத்தில் தயாராகும் இந்தப் படத்தின் முதற்கட்டப் படப்பிடிப்பு 2016 சூன் மாதத்தில் லாஸ் ஏஞ்சல்சில் தொடங்கியது. இளையராஜா இசையமைப்பில், ஜெய கிருஷ்ணா கம்மாடி ஒளிப்பதிவில் உருவாகும் இத்திரைப்படம் 2017 ஆவது ஆண்டில் வெளியாகுமென எதிர்பார்க்கப்படுகிறது.

## நடிகர்கள்
*கமல்ஹாசன் - பல்ராம் நாயுடு (தெலுங்கு/ தமிழ் பதிப்பில்) / பிரணாப் குண்டு (இந்தி பதிப்பில்)
*சுருதி ஹாசன்
*ரம்யா கிருஷ்ணன்
*மனு நாராயண்
*பிரம்மானந்தம் - அப்பாராவ் (தெலுங்கு/ தமிழ்) / *சௌரப் சுக்லா - ராபின் ராய் (இந்தி பதிப்பில்)
*பர்பாரா கீபன் - சேனல் 8 நிருபர்

## பாடல்கள்
இத்திரைப்படத்திற்கு இளையராஜா இசையமைத்துள்ளார்.

## மேற்கோள்கள்

## வெளியிணைப்புகள்

பகுப்பு:வெளிவராத தமிழ்த் திரைப்படங்கள்
பகுப்பு:கமல்ஹாசன் நடித்துள்ள திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பஞ்சாபிய எழுத்தாளர்களின் பட்டியல்

பஞ்சாபில் பிறந்த அல்லது பஞ்சாபி மொழியில் எழுதிய குறிப்பிடத்தக்க எழுத்தாளர்களின் பெயர்கள் இக்கட்டுரையில் காலவாரியாக பட்டியலிடப்படுகிறது.

## 10 ஆம் நூற்றாண்டு
* கோரக் நாத் (10 ஆம் நூற்றாண்டு)

## 12 ஆம் நூற்றாண்டு
* பரித்துதின் கஞ்ச்சகர் (1173–1266)

## 15 - 16 ஆம் நூற்றாண்டு
* குரு நானக் (ஏப்ரல் 15, 1469 - செப்டம்பர் 22, 1539)

## 16 ஆம் நூற்றாண்டு
* பாய் குருதாஸ் (1551–1636)
* தாமோதர் தாஸ் அரோரா

## 17 ஆம் நூற்றாண்டு
* சுல்தான் பாஹு (1628–1691)
* பாய் நந்த் லால் (1633–1713)
* பாய் மணி சிங் (1666–1737)
* புல்லெ ஷா (1680–1757)

## 18 ஆம் நூற்றாண்டு
* வாரிஸ் ஷா (1722–1798)
* காஷிம் (கவிஞர்) (1735–1843)
* ஷா முகமது (1780–1862)
* ரத்தன் சிங் பாங்கு (இறப்பு 1846)

## 19 ஆம் நூற்றாண்டு
* பண்டிட் தார சிங் (1822–1891)
* ஷார்தா ராம் பில்லௌரி (1837–1881)
* கான் சிங் நாபா (1861–1938)
* அகாலி கவுர் சிங்  (1866–1953)
* பாய் வீர் சிங் (1872–1957)
* கிருபா சாகர் (1875–1939)
* தனி ராம் சாத்ருக் (1876–1954)
* பாய் ரந்தீர் சிங் (1878–1961)
* பூராண் சிங் (1881–1931)
* பாய் ஜோத் சிங் (1882–1981)
* சாகிப் சிங் (1892–1977)
* குர்பக்‌ஷ் சிங் பிரீத்லாரி (1895–1977)
* நானக் சிங் (1897–1971)
* ஜஸ்வந்த் சிங் (கோஜி) ( -1999)

## 20 ஆம் நூற்றாண்டு
* பகத் பூரான் சிங் (1904–1992)
* மோகன் சிங் (1905–1978)
* சுஜன் சிங் (1909–1993)
* குர்பச்சன் சிங் தலிப் (1911–1986)
* பல்ராஜ் சாஹனீ (1913–1973)
* ஹர்சரண் சிங் (1914-2006)
* ஷரீஃப் குன்சாகி (1915–2007) 
* பல்வந்த் கார்கி (1916–2003)
* கர்த்தார் சிங் துகால் (1917–2012)
* அம்ரிதா பிரீதம் (1919–2005)
* ஜஸ்வந்த் சிங் கன்வல் (1919–)
* ஹர்பஜன் சிங் (1920–2002)
* சண்டோக் சிங் தீர் (1920–2010)
* குல்வந்த் சிங் விரக் (1921–1987)
* அஜித் சைனி (1922–2007)
* சுக்பீர் (1925–2012)
* ஆலம் லோஹர் (1928–1979)
* ஜஸ்வந்த் சிங் ரஹி (1930–1996)
* பூடா சிங் (1934–)
* ஜியானி சந்த் சிங் மஸ்கீன் (1934–2005)
* அன்வர் மசூத் (1935–)
* தலீப் கவுர் திவானா (1935–)
* தல்பீர் சேத்தன் (ஏப்ரல் 5, 1944– ஜனவரி 1, 2005)
* ஷொவ் குமார் பட்டால்வீ (1937–1973)
* பரூக் ஹுமாயூன் (1951- )
* கர்னைல் சிங் சோமல் (1940–)
* நரிந்தர் சிங் கபூர் (1944–)
* சுர்ஜீத் பாதர் (1945–)
* சமன் லால் (Chaman Lal) (1947–)
* ஹரிஜிந்தர் சிங் தில்கீர் (1947–2014)
* பாஷ் (அவதார் சிங் சந்தூ (1950–1988)
* மீர் தன்ஹா யூசஃபி (1955–)
* குருதாசு மாண் (1957–)
* ரூபேந்தர்பால் சிங் தில்லான் (1969-)
* ஷாம்ஷெர் சிங் சந்தூ (3 March 1937-)

பகுப்பு:இந்திய எழுத்தாளர்கள் பட்டியல்கள்
பகுப்பு:பஞ்சாபி மக்கள்
பகுப்பு:பஞ்சாபி இலக்கியம்
பகுப்பு:பஞ்சாபி எழுத்தாளர்கள்
மாமல்லபுரம் கடல் அருங்காட்சியகம்

**மாமல்லபுரம் கடல் அருங்காட்சியகம்** தமிழ்நாட்டின் காஞ்சிபுரம் மாவட்டம் மாமல்லபுரம் கடற்கரையில் 13.07 ஏக்கர் பரப்பளவில் 2013ம் ஆண்டு தமிழக மீன்வளத்துறையால் பொதுத்துறை, தனியார் மற்றும் அரசு பங்களிப்போடு உலகத் தரம் மிக்க கடல் சார் அருங்காட்சியகம் அமைக்கப்படும் என அறிவிக்கப்பட்டது. நிறுவவிருக்கும் இந்த அருங்காட்சியகத்தில் உலகின் பல்வேறு அறிய மீன்வகைகள் மற்றும் கடல் உயிரினங்கள் காட்சிப்படுத்தப்படும். இது தவிர கடலுக்கு அடியில் சுரங்கப்பாதை அமைக்கப்பட்டு கடல் வாழ் உயிரினங்களை அதன் வாழ்க்கைச் சூழலில் கண்டுகளிக்கும் வசதியும் இதில் செய்யப்படும் எனவும். இந்த சுரங்கப் பாதையில் செல்லும் போது, கடலின் மணற்திட்டில் நடக்கும் அனுபவத்தை பெறும் வகையில் வடிவமைக்கப்படும் எனவும் மீன்வளத்துறை தெரிவித்தது. மேலும் ரூ. 257.58 கோடி திட்ட மதிப்பீட்டில் தனியார் பங்களிப்புடன் கூடிய இத்திட்டத்திற்கு, வடிவமைத்தல், முதலீடு, கட்டி முடித்தல், இயக்குதல் மற்றும் பரிமாற்றம் மற்றும் 33 ஆண்டுகள் ஒப்பந்த அடிப்படையில் கோரப்பட்டுள்ளது. ஒப்பந்தப்பணிகள் முடிந்ததும் காட்சியகத்திற்காண செயல் திட்டப் பணிகள் துவங்கி மூன்று ஆண்டுகளுக்குள் முடிக்கப்படும் என்றும் தெரிவிக்கப்பட்டது.

## காட்சியகங்கள்
சுமார் 13.07 ஏக்கர் பரப்பளவில் நிறுவவிருக்கும் கடல் அருங்காட்சியகத்தில் உலகத்தரம் மிக்க காட்சி அரங்குகளை உருவாக்கத் திட்டமிடப்பட்டுள்ளனர்.

* கடல் உயிரினங்களை அருகில் காண 100மீ கடலின் அடியே சுரங்கப்பாதை.
* 60 நபர்கள் அமரக்கூடிய கடலடியில் உணவகம்.
* 6 தங்கு அறைகள்.
* 50 பென்குயின் பறவைகள் அடங்கிய பூங்கா
* கடல் உயிரினங்கள் ஆராய்ச்சி மையம்
* 2 பெருவளாகக் கடைகள்
* 6.5 ஏக்கர் பரப்பளவில் ஒலி மற்றும் ஒளி காட்சி கொண்ட அரியவகை மீன் மற்றும் ஆமை பூங்கா
* 300 நபர்கள் அமரக்கூடிய பன்னோக்கு காட்சி அரங்கு (நேஷனல் ஜியாகிரபிக் (இந்தியா) மற்றும் டிஸ்கவரி தொலைக்காட்சி ஆகியவற்றோடு இணைந்து செயலாக்கம்)

இது தவிர ஒளி நீரூற்று, இலவச மகிழுந்து பயணம், கலாச்சார உணவகங்கள், மீன் விளையாட்டுக்கள் போன்றவைகளும் இடம்பெறும் என்றும் தெரிவிக்கப்பட்டது.

## வெளி இணைப்புகள்
கடல் அருங்காட்சியகத்திற்காண ஒப்பந்த விளக்க விளம்பரம் 

பகுப்பு:சுற்றுலா
பகுப்பு:காஞ்சிபுரம் மாவட்டம்
பகுப்பு:தமிழ்நாட்டிலுள்ள அருங்காட்சியகங்கள்‎
பகுப்பு:மாமல்லபுரம்
இருமுகன் (திரைப்படம்)

***இருமுகன்*** இயக்குநர் ஆனந்த் சங்கர் எழுதி இயக்கிய ஓர் இந்திய தமிழ்த் திரைப்படமாகும். இத்திரைப்படத்தில் விக்ரம், நயன்தாரா மற்றும் நித்யா மேனன் ஆகியோர் முன்னணி வேடங்களில் நடித்துள்ளனர். 2015ம் ஆண்டு திசம்பர் மாதம் படப்பிடிப்பு துவங்கிய இத்திரைப்படத்தினை சிபு தமீன் தயாரித்துள்ளார். மேலும் படத்தின் இசையமைப்பாளராக ஹாரிஸ் ஜயராஜ் மற்றும் ஒளிப்பதிவாளராக ஆர். டி. ராஜசேகர் ஆகியோரும் பணியாற்றினர்.
இத்திரைப்படம் தெலுங்கு மொழியில் இன்க்கொக்கடு என்ற தலைப்பில் மொழிமாற்றம் செய்யப்பட்டு 2016ல் கூட்டாக வெளியிடப்பட்டது. பிறகு 2017ம் ஆண்டு இந்தி மொழியில் இன்டர்நேஷனல் ரௌடி என்ற பெயரில் வெளியானது.

## நடிப்பு
* விக்ரம்
* நயன்தாரா
* நித்யா மேனன்
* நாசர்
* தம்பி ராமையா
* கருணாகரன்
* ‍‍‌‍‌‌‌‌‌ரித்விகா

## பாடல்கள்

## மேற்கோள்கள்

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:நயன்தாரா நடித்த திரைப்படங்கள்
பகுப்பு:விக்ரம் நடித்துள்ள திரைப்படங்கள்
பகுப்பு:ஹாரிஸ் ஜயராஜ் இசையமைத்த தமிழ்த் திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:தம்பி ராமையா நடித்த திரைப்படங்கள்
செந்தலைக்கழுகு

**செந்தலை பிணந்தின்னிக் கழுகு** அல்லது **செந்தலைப் பாறுக் கழுகு** (*Red-headed Vulture*) என்பது இந்தியப்பகுதிகளிலும் தென்கிழக்காசியப் பகுதிகளிலும் ஒன்றிரண்டுமாகக் காணப்படும் ஊன் உண்ணிப் பறவையாகும். இதனைப் *பாண்டிச்சேரி கழுகு* என்றும் அழைக்கிறார்கள்.

## விளக்கம்
இப்பறவை நடுத்தர வளர்ச்சியுடைய பறவையாகும். இதன் நீளம் சிறகு விரிந்த நிலையில் 76 முதல் 86 செமீ வரை உள்ளது. இதன் எடை 3.5 கிலோ முதல் 6.3 கிலோ வரை உள்ளது. இவ்வகைப் பறவைகளில் வயது முதிர்ந்த கழுகுகளுக்கு முடியே இல்லாமல் வெளியில் தெரியும் சிவந்த தோல் தலையுடன் காணப்படும். இவற்றில் ஆண் பெண் பறவைகளை கண்களில் உள்ள கருவிழிகொண்டே பிரித்துப் பார்க்க முடியும். பெண் பறவையின் கருவிழி பழுப்பு கலந்த இருட்டாகவும், ஆண்களில் கருவிழி மங்கலான வெண்ணிறத்திலும் காணப்படுகிறது.

## வகைப்பாடு மற்றும் தொகுப்பியல்
இந்தியத் துணைக்கண்டத்தில் காணப்படும் பழைய காலத்தைச் சார்ந்த கழுகு இதுதான். இப்பறவையின் துணையினங்கள் எதுவும் அறியப்படவில்லை.

## பரவல் மற்றும் உறைவிடம்
செந்தலைக்கழுகுகள் அபரிமிதமாக இந்தியத்துணைக்கண்டப் பகுதிகளில் தென் கிழக்குப்பகுதிகளிலும், தென் மேற்கில் அமைந்துள்ள மலைப்பகுதிகளிலும், சிங்கப்பூர் போன்றவற்றிலும் மட்டுமே காணப்படுகின்றன. தற்போதைய காலங்களில் வட இந்தியப் பகுதிகளிலும் காணப்படுகிறது.  இவற்றின் இனப்பெருக்கம் பொதுவாக கைவிடப்பட்ட நிலப்பகுதி, விவசாய நிலப்பகுதி போன்றவற்றிலேயே அமைந்திருக்கிறது. பொதுவாக இப்பறவை கடல் மட்டத்திலிருந்து 300 மீட்டர்கள் உயரம் உள்ள பகுதிகளிலேயே காணப்படுகிறது.

## பாதுகாப்பு நிலை
இப்பறவை 2004 ஆம் ஆண்டு உலக உயிர்கள் பாதுகாப்புச் சங்கத்தின் கணக்குப்படி அழிவு நிலையிலிருந்து கணக்கெடுத்து பாதுகாக்கும் நிலைக்கு உள்ளதாகத் தெரிவித்துள்ளது.

சமீபத்திய ஆண்டுகளில் இந்தியா போன்ற நாடுகளில் கால்நடைகளுக்கு கொடுக்கப்படும் மருந்தான டைக்ளோஃபீனாக் என்ற ஒரு மருந்தின் காரணமாக இவைகள் விரைவாக அழிந்து வருகிறது. இவ்வகையான கழுகுகள் 1990 ஆம் ஆண்டுகளுக்கு பிற்பகுதியில் இருபது ஆண்டுகளில் கொஞ்சம் கொஞ்சமாக அழிந்துவிட்ட நிலைக்கு உட்பட்டுவிட்டது. 2007 ஆம் ஆண்டு  பன்னாட்டு இயற்கைப் பாதுகாப்புச் சங்கம் வெளியிட்ட பட்டியலில் இப்பறவை அழிந்து விட்டதாக வெளியிட்டது.

## மேற்கோள்கள்

பகுப்பு:தமிழ்நாட்டுப் பறவைகள்
பகுப்பு:பிணந்தின்னிக் கழுகுகள்
அனூப்பூர் அனல் மின் திட்டம்

**அனூப்பூர் அனல் மின் திட்டம்** *(Anuppur Thermal Power Project)* இந்தியாவில் உள்ள மத்தியப் பிரதேச மாநிலம், அனூப்பூர் மாவட்டத்தில் நிறுவப்பட்டுள்ள 2520 மெகாவாட் மின்னுற்பத்தித் திட்டமாகும். முன்னதாக மோசர் பேயர் என்றழைக்கப்பட்ட இந்துசுதான் மின் திட்டங்கள் நிறுவனம் அனூப்பூர் அனல் மின் திட்டத்தை நிர்வகிக்கிறது. நிலக்கரியை அடிப்படை எரிபொருளாகப் பயன்படுத்தும் அனல் மின் நிலையமாக அனூப்பூர் அனல் மின் திட்டம் செயற்படுகிறது.

## முக்கிய நபர்கள்

இராதுல் பூரி – நிறுவனத் தலைவர்
இராகவ் திரிவேதி – தலைவர், அனல்மின்சாரம்.
யோகேசு மகாட்டோ – திட்டத் தலைவர்

## அலுவலகங்கள்

இந்நிறுவனத்தின் அலுவலகங்கள் பின்வரும் இடங்களில் காணப்படுகின்றன.

*தில்லி – ஆக்லா, மூன்றாம் நிலை
*போபால் – இரிவேரா நகரம் 
*அனூப்பூர் – கோட்மா சாலை 

## நிலை 1

சூன் 2015 இன்படி 1200 மெகாவாட் கொள்திறன் (2X600 மெகாவாட்) அளவுள்ள மின்னுற்பத்தி நிலையங்கள் துணைத் திட்டமாக இங்கு நிறுவப்பட்டு வருகின்றன. லாங்கோ நிறுவனம் இம்மின்னுற்பத்தி திட்டத்திற்குத் தேவையான பொறியியல், கொள்முதல் மற்றும் கட்டுமான ஒப்பந்ததாரராகச் செயல்பட்டு வருகிறது. 

அனூப்பூர் அனல் மின் திட்டத்திற்குத் தேவையான தண்ணிரை சோன் ஆறு வழங்குகிறது. இந்திய நிலக்கரி நிறுவனம், மத்தியப் பிரதேசம் மற்றும் சத்தீசுகர் மாநிலங்களிலுள்ள தென்கிழக்கு நிலக்கரிப்புல சுரங்கங்களில் கிடைக்கும் நிலக்கரியை இம்மின் திட்டத்திற்காக வழங்குகிறது. 

அனூப்பூர் அனல் மின் திட்டத்தின் முழுப்பணிகள், இலகர்பூர், முர்ரா, குவாரி, பெலியா மற்றும் யைதாரி முதலான கிராமங்கள் வரைக்கும் பரவியுள்ளது. முதல்நிலைத் திட்டத்திற்கான சுற்றுச்சூழல் தடைநீக்கச் சான்றிதழை தில்லியிலுள்ள சுற்றுச்சூழல் மற்றும் வனத்துறை அமைச்சகம், 2010 ஆம் ஆண்டு மே மாதம் வழங்கியுள்ளது. மத்தியப் பிரதேச மாசு கட்டுப்பாட்டு நிறுவனமும் இத்திட்டத்திற்கான அங்கீகாரத்தை அளித்துள்ளது.
 
இந்நிறுவனம் உற்பத்தி செய்யும் மின்சாரத்தில் 70% மத்தியப் பிரதேசம் மற்றும் உத்தரப் பிரதேசம் மாநிலங்களுக்கு சலுகை விலையில் வழங்கப்படும் என தெரிவிக்கப்பட்டுள்ளது.

## நிலை II

1320 மெகாவாட் கொள்திறன் (2X660 மெகாவாட்) அளவுள்ள மின்னுற்பத்தியை எதிர்நோக்கிய துணைத் திட்டமாக நிலை II திட்டம் இங்கு நிறுவப்பட்டு வருகிறது. ஏப்ரல் 2014 இல் சுற்றுச்சூழல் தடையின்மை சான்றிதழ் கோரி நிறுவனம் விண்ணப்பித்துள்ளது.

## மேற்கோள்கள்

## புற இணைப்புகள்
Company website http://www.hindustanpowerprojects.com/

http://www.thehindubusinessline.com/todays-paper/tp-news/hindustan-power-projects-may-look-at-initial-public-offering-next-year/article8477047.ece

பகுப்பு:மத்தியப் பிரதேச அனல் மின் நிலையங்கள்
பகுப்பு:அனூப்பூர் மாவட்டம்
மின்னும் உலோகம்

**மின்னும் உலோகம்** *(Gilding metal)* என்பது தாமிரத்தின் ஒரு உலோகக் கலவையாகும். 95% தாமிரமும் 5% துத்தநாகமும் சேர்ந்து இக்கலப்புலோகம் உருவாகிறது. 8 பகுதிகள் தாமிரமும் 1 பகுதி துத்தநாகமும் சேர்ந்து உருவாகும் கலப்புலோகமே மின்னும் உலோகம் என்று பிரித்தானிய இராணுவ சீருடை ஒழுங்குமுறை விதிகள் வரையறை செய்கிறது. 

தோட்டா, ஓட்டுநர் பட்டைகள், பீரங்கி குண்டு , பதக்கங்கள் மற்றும் அணிகலன்கள் முதலானவற்றில் மேற்பூச்சாக மின்னும் உலோகம் பயன்படுகிறது. சுத்தியலால் மெல்லிய தகடுகளாக மாற்றி உலோகக் கைவினைப் பொருட்கள் செய்வதில் பரவலாக மின்னும் உலோகம் பயன்படுத்தப்படுகிறது. குறிப்பாக வெள்ளிக் கொல்லர்களுக்கு குறைந்த விலையிலான பயிற்சிப் பொருளாக இக்கலப்புலோகம் பயனாகிறது. 

427 முதல் 788 பாகை செல்சியசு வெப்பநிலைக்கு சூடுபடுத்துவதால் மின்னும் உலோகத்தைப் பதப்படுத்த முடியும். பின்னர் மெல்ல குளிர்வித்து விரிசலடைவதை தவிர்க்கலாம். 

## மேற்கோள்கள்

பகுப்பு:செப்புக் கலப்புலோகங்கள்
பகுப்பு:பித்தளை
பகுப்பு:போர்த்தளவாடங்கள்
கன்சால் கிராமம்

**கன்சால் கிராமம்** (*Kansal Village*) எனும் இந்த சிறிய கிராமம், இந்திய பஞ்சாப் பிராந்தியத்தின் பஞ்சாப், அரியானா எனும் இரு மாகாண இடை தலைநகர் சண்டிகர் எல்லையில் அமைந்துள்ளது. (அமைவிடம்: 30 ° 45'43 "வ  76 ° 48'55"கி) சண்டிகரின் யூனியன் நிர்வாகம், இந்த பகுதியை பஞ்சாப் மாநிலத்திடமிருந்து குத்தகைக்கு தத்தெடுத்து எடுத்து பராமரித்து வருவதாக அறியப்பட்டது. மேலும் இந்த சிற்றூர் அருகில் கன்சால் வனம் எனும் இயற்கைக்கானகம் அமைந்துள்ளது. இக்கானகத்தில் கழுதைப்புலி, கலைமான், நில்கை மான், நரி மற்றும் முயல் போன்ற விலங்குகள் வசிக்கின்றன.

கன்சாலில் உள்ள அந்த வனப்பகுதிக்குள் நுழைய அனுமதி இல்லை என்றாலும், அதிக ஆர்வமுள்ள இயற்கை ரசிகர்கள் சண்டிகர் வனப்பாதுகாப்பு அதிகாரியிடன் விசேட அனுமதி பெற்று இக்காட்டில் சுற்றுலா மேற்கொள்கிறார்கள். மேலும் இவ் வனப்பகுதியில் ஒரு விருந்தினர் இல்லமும், இதனைச்சுற்றி ரம்மியமான புல்வெளிகள் மற்றும் பல்வகை மலர்த்தாவரங்கள் போன்றவை காட்சியளிக்கின்றன.

## சான்றாதாரங்கள்

பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
பகுப்பு:அரியானா மாநிலத்திலுள்ள ஊர்களும் நகரங்களும்